Document ID: /roh_data/filtered/fineweb-2-filterrobots_roh.jsonl.gz/42960

Las prescripziuns cura ch'in luf dastga vegnir sajettà èn descrittas en l’ordinaziun da chatscha federala. Il dumber necessari da 35 animals stgarpads è tar la muntanera en l’alp Gren a Sursaissa bainbaud ademplì.
La conferma ch'in triep da lufs sa mova en il territori mida dentant la situaziun. Sajettar in dals geniturs dal triep n’è betg pussaivel.
Il dumber da lufs pudess s’augmentar marcantamain
La fundaziun KORA surveglia sin incumbensa da la Confederaziun e dals chantuns la populaziun da tut ils animals da rapina en Svizra. Sin la carta actuala è visibel ch’i dat almain anc set femellas da luf en il Grischun. In potenzial che fa schizunt respect al manader da l'Uffizi da chatscha e pestga, Adrian Arquint.
Uss essan nus en la fasa che gia mes antecessur aveva menziunà, la fasa exponenziala en il svilup dals lufs. Quai dat natiralmain conflicts en noss ambient da cultura d'ozendi.
RR actualitad 12:00